Die wêreld het kollektief ‘n queef deur hulle monde gesug nadat die aankondiging uitgereik is dat Jack Bauer, een van die TV-wêreld se grootste dose, ‘n algeheel ongevraagde comeback gaan maak. Hierdie keer gaan Jack binne 24 uur die hele Londen opfok, terwyl dead-eyed kykers oor die wêreld heen nie gaan agterkom dat hulle ure in die reeks 24 elk net 42 minute lank is nie. Ja, die nuutse inkarnasie van 24, 24 – Live Another Day (wat eintlik 16,8 – Live Another Partial Day moes geheet het, aangesien 24 dae van 42 minute elk net 16,8 uur is) gaan vir Keifer Sutherland in Engeland neerbliksem om vir die Britte te wys hoe mens terroriste behoorlik opfok. Waarskynlik weer deur hulle te martel, en moer hard oor sy foon te fluister terwyl hardlywige vet nerds agter rekenaars sit en tik asof dit die matriekeksamen van rekenaartik is.